'மன்னுயிர் எல்லாம் தானே வருவித்து வளர்க்கும் மாயன், தன் அன உலகம் எல்லாம் தருமமும் எவையும் தானே என்னினும், அடைந்தோர் தம்மை ஏமுற இனிதின் ஓம்பி, பின்னும் வீடு அளிக்கும் என்றால், பிறிது ஒரு சான்றும் உண்டோ ?	111 'நஞ்சினை மிடற்று வைத்த நகை மழுவாளன், "நாளும் தஞ்சு" என, முன்னம், தானே தாதைபால் கொடுத்து, "சாதல் அஞ்சினேன்; அபயம்!" என்ற அந்தணற்கு ஆகி, அந் நாள், வெஞ்சினக் கூற்றை மாற்றும் மேன்மையின் மேன்மை உண்டோ ?	112